Source: https://issuu.com/pipelife/docs/hajajatevesiopas_2012
Timestamp: 2017-12-15 14:38:50+00:00
Document Index: 8396161

Matched Legal Cases: ['kko ', 'kko ', 'kko ', 'kko ', 'kko ', 'kko ']

Ympäristöministerion Haja-jätevesi 2011 by Pipelife International Gmbh - issuu
Hajajätevesiopas Jätevesijärjestelmien toteutus haja-asutusalueella
Muoviteollisuus ry:n puhdistamotyöryhmän opas suunnittelijoille ja urakoitsijoille Putkijaoston julkaisu n:o 41 2012 toinen painos
Johdanto Valtioneuvoston uusi asetus talousjätevesien käsittelystä vesihuoltolaitosten viemäriverkostojen ulkopuolisilla alueilla (jatkossa asetus tai jätevesiasetus) tuli voimaan 15.3.2011. Vanhaa, vuonna 2004 voimaan tullutta asetusta on tulkittu hyvin monella eri tavalla ja tämä on vaikeuttanut alan ammattilaisten, kuten suunnittelijoiden ja urakoitsijoiden työtä. Muoviteollisuus ry:n puhdistamotyöryhmä on toteuttanut tämän oppaan, jossa käydään läpi asetuksen toimeenpanon kannalta keskeisiä asioita sekä eri toimijoiden vastuita. Oppaan tarkoituksena on tukea ja helpottaa alalla toimivien ammattilaisten työtä vuoden 15.3.2016 loppuun päättyvän siirtymäajan puitteissa. Oppaan ensimmäisen painoksen kirjoittamiseen ovat osallistuneet Muoviteollisuus ry:n putkijaoston puhdistamotyöryhmä; Juha Kainulainen, Oy KWH Pipe Ab, Kari Kohtala, Jita Oy, Aulis Nikkola, Muoviteollisuus ry, Karl-Johan Ström, Muoviteollisuus ry, Jaana Suur-Askola, Uponor Suomi Oy, Niila Tast, Uponor Suomi Oy ja Alpo Vainionpää, Pipelife Finland Oy/ Pipelife Ympäristö - Propipe Oy. Merkittävän työn oppaan osalta ovat tehneet ulkopuolisina asiantuntijoina ja kirjoittajina toimineet Markus Tuukkanen, joka aiemmin toimi Suomen vesiensuojeluyhdistysten liiton jätevesikouluttaja sekä Jenni Lehto Oy KWH Pipe Ab:n ympäristötekniikasta ja Tanja Hyttinen Uponor Suomi Oy:stä. Heille suurkiitokset työpanoksestaan oppaan hyväksi. Oppaan toisen painoksen kirjoittamiseen ovat osallistuneet Muoviteollisuus ry:n putkijaoston puhdistamotyöryhmä edellämainittujen lisäksi: Nina Tyni, Oy KWH Pipe Ab, Marko Heikkinen, Pipelife Finland Oy/ Pipelife Ympäristö - Propipe Oy, Timo Sarlin, Wavin Labko Oy ja Tatu Piiparinen, Wavin Labko Oy.
Sisältö 1. Jätevesilainsäädäntö
1.1. Vaikutusalue 1.2. Asetus ei koske seuraavia kiinteistöjä 1.3. Termejä 1.4. Vaatimukset ja aikataulut
2. Asetuksen mukaisia jätevesijärjestelmien toteutusvaihtoehtoja 8 2.1. Toteutusvaihtoehdot 2.2. Tekniset vaihtoehdot 2.3. Jätevesijärjestelmän käyttö, hoito ja huolto 2.4. Laitteistojen tekniset vaatimukset 2.5. Jäteveden purkupaikka
3. Luvanvaraisuus
3.1. Uudisrakentajalle rakennuslupa 3.2. Vanhan järjestelmän uusijalle toimenpidelupa 3.3. Muut merkittävät rakennustoimet/parannukset
4. Jätevesijärjestelmän toteuttamisen vastuut
4.1. Kiinteistön omistaja 4.2. Viranomaiset 4.3. Suunnittelija 4.4. Urakoitsija
Lähteet Liitteet
1. Jätevesilainsäädäntö Jätevesien käsittelyä käsitellään laisäädännössä useissa kohdissa. Merkittävimpiä ovat Ympäristönsuojelulaki (YSL) ja Valtioneuvoston asetus jätevesien käsittelemisestä eli ns jätevesiasetus. Ympäristönsuojelulaissa on määritetty jäteveden puhdistamisen näkökulmasta seuraavat periaatteet: • Yleinen kielto maaperän ja pohjavesien pilaamiselle • Velvollisuus yleisesti puhdistaa jätevedet • Vaatimus jäteveden puhdistukseen soveltuvasta jäteveden puhdistusjärjestelmästä • Käsittelyvaatimuksista poikkeaminen Kiinteistön omistajan on oltava selvillä velvollisuuksistaan jäteveden puhdistamiseen liittyen ja tunnettava vastuunsa, jotta varaa ympäristön pilaantumisesta ei syntyisi. Kiinteistöllä on oltava jäteveden puhdistusjärjestelmä, jolla kiinteistön aiheuttama kuormitus kyetään puhdistamaan kyseisen kohteen vaatimusten mukaisesti. Kiinteistön omistajan on pyrittävä toimillaan pienentämään ympäristön pilaantumisen vaaraa ja käytettävä pilaantumisen vaaran ehkäisemiseksi tai minimoimiseksi parhaita mahdollisia teknisiä järjestelmiä. Ympäristölain säädöksiä tarkennetaan erillisellä asetuksella, jolla määritetään vaadittava puhdistustaso ja talousjätevesien kuormituksesta ympäristöön sekä jätevesijärjestelmän suunnittelusta, käytöstä ja huollosta ja lietteen poistamisesta.
Jätevesiasetus Valtioneuvoston asetus talousjätevesien käsittelystä viemäriverkostojen ulkopuolisilla alueilla 209/2011 eli jätevesiasetus määrittelee tarkemmin haja-asutusalueiden jätevesien puhdistamisen reunaehdot, joilla tavoitellaan valtakunnallisten vesien suojelun tavoitteita sekä ympäristön pilaantumisen vähentymmistä. Jätevesiasetus määrittää seuraavat keskeiset rajoitteet jätevedenpuhdistamiselle haja-asutus alueilla. Tiivistetysti jätevesiasetus määrittää puhdistustavoitteet, jotka jokaisessa hajaasutusalueen kiinteistön tulee tavoittaa. Tavoitteiden täyttäminen tulee kiinteistön omistajan kyetä tarvittaessa osoittamaan, mikä tapahtuu joko määrämuotoisen jätevesiselvityksen, jos käytetään olemassa olevaa laitteistoa tai jätevesisuunnitelman avulla, jos saneerataan vanhaa tai rakennetaan uutta järjestelmää. Lisäksi jätevesiasetuksen avulla luodaan reunaehdot ja velvoitteet ylläpitää kiinteistöllä olevan järjestelmän puhdistustulokset myös tulevaisuudessa
1.1. Vaikutusalue Asetus koskee: • • •
Viemäriverkoston ulkopuolisia kiinteistöjä, joilla muodostuu talousjätevettä Karjatiloja, joilla muodostuu maitohuoneiden pesuvesiä Elinkeinotoimintaa, leirikeskuksia jne., joilla muodostuu talousjätevesiä ja jotka eivät kuulu ympäristöluvan piiriin
Jätevesijärjestelmien toteutus haja-asutusalueella
1.2. Asetus ei koske seuraavia kiinteistöjä Asetus ei koske kiinteistöjä, jotka tuottavat vähäisiä jätevesimääriä, harjoittavat ympäristöluvallista toimintaa, ovat sosiaalisin perustein määräajaksi vapautettuja eivätkä viemäriverkostoon liittymisvelvollisia kiinteistöjä.
Vähäisiä jätevesimääriä tuottavat kiinteistöt: ”Muut kuin vesikäymälän jätevedet voidaan johtaa puhdistamatta maahan, jos niiden määrä on vähäinen eikä niistä aiheudu ympäristön pilaantumisen vaaraa.” (YSL 103§) Ne kiinteistöt, joiden jätevedet vastaavat edellistä ”vähäisen jätevesimäärän”-määritelmää, jäävät asetuksen ulkopuolelle, mutta niilläkin tulee olla tehtynä selvitys nykyisestä jätevesien käsittelystä. Vähäisen vesimäärän ratkaisee kunnan ympäristönsuojeluviranomainen joko tapauskohtaisesti tai linjaamalla asian yleisesti.
Tässä oppaassa vähäinen jätevesimäärä on linjattu seuraavasti: Mikäli kiinteistöllä on rakennusten sisällä kiinteästi asennettuja vesipisteitä, kuten wc, suihku tai kylmä/kuuma hanoja ei syntyvää jätevesimäärää enää katsota vähäiseksi. Pelkkä kylmän veden vesipiste voidaan katsoa vähäiseksi.
Määräaikainen vapautus sosiaalisin perustein Ympäristönsuojelulain muutoksella on täsmennetty määräaikaisen vapautuksen edellytyksiä. Lakimuutoksella tarkennettiin ns. sosiaalisia perusteita, joiden perusteella voi kunnalta hakea viiden vuoden mittaista vapautusta vaatimusten täyttämisestä. Poikkeuksen perusteena laissa on erikseen mainittu pitkäaikainen sairaus ja työttömyys. Näissä erityisen vaikeassa elämäntilanteessa oleville kiinteistön haltijoille voidaan hakemuksesta myöntää enintään viideksi vuodeksi kerrallaan vapautus asetuksen vaatimuksista.
Ikävapautus Jätevesien puhdistamisen vaatimuksesta vapautuvat kiinteistönomistajat, jotka asuvat kiinteistöllä vakituisesti ja ovat täyttäneet 68 vuotta ennen 9.3.2011. Jos kiinteistön jätevesistä kuitenkin jossain erityistapauksessa aiheutuu ympäristön pilaantumisen vaaraa, voi kunnan ympäristönsuojeluviranomainen puuttua asiaan. Vapautus ei koske uudisrakennuksia eikä vapaa-ajan asuntoja. Jos kiinteistön hallinnassa tapahtuu muutos eikä ikäehto toteudu, automaattivapautus raukeaa.
Ympäristöluvallinen toiminta Jos kiinteistöllä on ympäristölupa, jossa on määräyksiä jätevesien käsittelystä, ei asetus koske tätä toimintaa. Kiinteistöllä mahdollisesti olevaa ympäristöluvan ulkopuolelle
jäävää muuta toimintaa koskee jätevesiasetus. Tällainen tilanne voi olla, jos esimerkiksi ympäristöluvitetun toiminnan kanssa samalla kiinteistöllä on luvan ulkopuolelle jääviä asuinrakennuksia, joilla syntyy talousjätevesiä.
Viemäriverkostoon liittymisvelvollisuus Vesihuoltolaitoksen viemäriverkoston toiminta-alueella olevilla kiinteistöillä on liittymisvelvollisuus viemäriverkostoon ja tällöin jätevesiasetuksen määräykset eivät koske näitä kiinteistöjä. Vapautus voidaan myöntää myös niille kiinteistöille, joihin ulotetaan vesihuoltolaitoksen viemäri lähivuosina 15.3.2016 jälkeen. Asetus koskee niitä toimintaalueella olevia kiinteistöjä, joille kunnan ympäristönsuojeluviranomainen on myöntänyt vapautuksen liittymisvelvollisuudesta ja jotka eivät kuulu ryhmiin ”Vähäisiä vesimääriä tuottavat kiinteistöt” ja ”Ympäristöluvallinen toiminta”.
1.3. Termejä Seuraavassa on lyhyesti selitettynä asetukseen liittyviä termejä. Talousjätevesi Kiinteistöiltä, karjatiloilta, liikehuoneistoista ja muilta vastaavilta rakennuksilta tuleva jätevesi, johon sisältyvät vessavedet, pesuvedet ja muut ominaisuudeltaan vastaavat vedet.
Harmaa vesi Jätevesi, joka sisältää keittiöstä ja pesutiloista syntyvät pesuvedet. Harmaa vesi ei sisällä vessavesiä.
Musta vesi Käymälöistä syntyvät jätevedet.
Jätevesien käsittelyjärjestelmä Jätevesien käsittelyyn tarvittavien laitteiden ja rakenteiden muodostama kokonaisuus.
Jätevesijärjestelmä Rakennuksissa ja rakennusten ulkopuolella olevien talousjätevesiviemäreiden sekä jätevesien käsittelyjärjestelmien muodostama kokonaisuus, joka on tarpeen kiinteistön talousjätevesien johtamiseksi ja käsittelemiseksi (209/2011).
Viemärin vuotovesi Viemäriputkien liitoksista, halkeamista tai viemärikaivoista viemäriin vuotavat ulkopuoliset vedet.
BHK7
Biologinen hapenkulutus mitattuna seitsemän vuorokauden jälkeen. Tulos ilmoittaa vesinäytteestä orgaanisen aineen määrän. BOD7 tarkoittaa samaa asiaa (Biological Oxygen Demand).
Kokonaistyppi, N Typpi on ravinne ja rehevöittää siksi vesistöjä esiintyessään liiallisena määränä. Typpeä esiintyy jätevedessä muodoissa nitraattityppi (NO3-), nitriittityppi(NO2-) ja ammoniumtyppi (NH4+). Kokonaistyppi on näiden typpimuotojen yhteenlaskettu summa.
Kokonaisfosfori, P Kokonaisfosfori on useiden fosforimuotojen summa, mutta jätevesissä fosfori esiintyy enimmäkseen fosfaattina (PO43-).Levät pystyvät käyttämään fosfaattia hyväkseen suoraan, joten fosfori on merkitttävä syy vesistöjen rehevöitymiseen.
1.4. Vaatimukset ja aikataulut 1.4.1. Puhdistusvaatimukset Puhdistusvaatimukset on jaettu kahteen eri tasoon: • Vähimmäisvaatimustasoon • Korotettuun vaatimustasoon
Vähimmäisvaatimustaso Asetuksen perusvaatimusten mukaisesti orgaanisen aineen määrää, eli jätevesistä aiheutuvaa biologisen hapen kulutusta, tulee vähentää vähintään 80 %. Ravinteista fosforia tulee vähentää vähintään 70 % ja typpeä vähintään 30 %. Mikäli käsittelyyn ei johdeta käymälän jätevesiä vaan ne johdetaan umpisäiliöön tai niiden synty ehkäistään käyttämällä kuivakäymälää, on virtsan ja ulosteen sisältämä kuormitus jo poistettu. Tällöin tarvittava puhdistusteho on pienempi jäljelle jääville harmaille jätevesille. Esimerkiksi typpeä ja fosforia ei tarvitse poistaa harmaista vesistä ollenkaan, orgaaniselle aineelle vaatimus on 67 %. Taulukossa 1. on puhdistusvaatimukset erilaisille jätevesille perusvaatimustason alueella. Parametri Kaikki jätevedet johdetaan jätevesijärjestelmään
Harmaat vedet (ei virtsaa ja ulostetta)
Harmaat vedet ja ulosteet (ei virtsaa)
Harmaat vedet ja virtsa (ei ulostetta)
Taulukko 1. Puhdistusvaatimukset (%) erilaisille jätevesille perusvaatimustason alueella (lähde: Suomen ympäristökeskus)
Korotettu vaatimustaso herkillä alueilla Kunnalla on mahdollisuus korottaa puhdistusvaatimuksia ympäristönsuojelumääräyksissään vähimmäisvaatimustasosta herkille alueille. Tällöin jätevesistä aiheutuvaa kuormitusta tulee vähentää vähintään seuraavasti: orgaaninen aine 90 %, fosfori 85 % ja typpi 40 %. Korotettua vaatimustasoa voidaan soveltaa perustellusti ainakin sellaisille alueille, jotka ovat vesistöjen ja pohjavesialueiden lähellä, tiheään asuttuja tai asutus tulee merkittävästi tiivistymään. Taulukkoon 2. on koottu ohjeelliset puhdistusvaatimukset erilaisille jätevesille korotetun vaatimustason alueilla. Parametri Kaikki jätevedet johdetaan jätevesijärjestelmään
Taulukko 2. Ohjeelliset puhdistusvaatimukset (%) erilaisille jätevesille korotetun vaatimustason alueilla. (lähde: Suomen ympäristökeskus)
Kuormituksen määrä Kuormituksen vähentäminen lasketaan asetuksessa annetuista arvoista, eli käsittelemättömän jäteveden laadun määrittäminen ei ole välttämätöntä. Kuormitus vaihtelee vedenkulutuksen mukaan. Vedenkulutuksena käytetään usein keskimääräistä vedenkulutusta (talousjätevesille 110 l/hlö vuorokaudessa ja harmaille jätevesille 80 l/hlö/vrk) tai mittariluentaan perustuvaa kulutusta. Taulukossa 3 on esitetty tulevan jäteveden laskennalliset pitoisuudet käytetyn vesimäärän mukaan sekä puhdistetun lähtevän jäteveden pitoisuudet, joiden alle on päästävä asetuksen peruskäsittelyalueella.
BHK, mg/l
Litraa/hlö/vrk
Tuleva jätevesi *
Fosfori, mg/l Lähtevä jätevesi
Lähtevä jätevesi
Taulukko 3. Vedenkulutuksen vaikutus kuormitukseen * laskennallinen arvo
1.4.2. Jätevesiselvitys sekä käyttö- ja huolto-ohje Kiinteistöllä on oltava selvitys nykyisestä jätevesijärjestelmästä asemapiirroksineen ja se on tarvittaessa esitettävä valvontaviranomaiselle. Selvitys tulee olla tehtynä myös kiinteistöillä, joilla on käytössä kuivakäymälä. Selvityksessä tulee olla arvio asetuksen vaatimusten täyttämisestä ja ympäristöön aiheutuvasta kuormituksesta. Useilla kunnilla on omat lomakkeet helpottamassa selvityksen tekemistä. Selvityksen saa tehdä myös kiinteistön omistaja ja se tulee säilyttää kiinteistöllä. Liitteenä 1 on selvityksen mallilomake. Jätevesiselvitys ja jätevesijärjestelmän suunnitelma ovat kaksi eri asiaa. Suunnitelma tarvitaan siinä vaiheessa, kun kiinteistölle hankitaan uusi jätevesijärjestelmä tai saneerataan vanhaa. Kiinteistölle tehty jätevesijärjestelmän suunnitelma korvaa selvityksen, joten uudisrakennuksilla ei ole selvitystarvetta. Jätevesijärjestelmästä täytyy olla käyttö- ja huolto-ohjeet, jotka sisältävät mm. jätevesijärjestelmän perustiedot, ohjeet määräaikaistarkastuksiin ja huoltopäiväkirjan. ”Jätevesijärjestelmää on käytettävä ja huollettava ohjeiden mukaisesti siten, että se toimii suunnitellulla tavalla ja että asetetut jätevesien käsittelyvaatimukset täytetään.” (209/2011). Käyttö- ja huolto-ohjeista löytyy lisätietoja kohdasta 2.3.
1.4.3. Aikataulu Kuormituksen vähentämisen vaatimukset on uudisrakentamisessa (rakennuslupa myönnetty 1.1.2004 tai sen jälkeen) saavutettava heti. Vanhoilla kiinteistöillä vaatimukset on saavutettava 15.3.2016 mennessä. Mikäli kiinteistön jätevesistä aiheutuu haittaa ympäristölle tai terveydelle, on järjestelmä laitettava kuntoon välittömästi.
2. Asetuksen mukaisia jätevesijärjestelmien toteutusvaihtoehtoja 2.1. Toteutusvaihtoehdot Asetuksen vaatimusten saavuttamiseksi kiinteistöllä on teknisesti useita eri vaihtoehtoja. Valintaa tehtäessä on tärkeää olla selvillä aluekohtaisesti yleisistä vesi- ja viemäriverkoston laajentumissuunnitelmista ja suunnitelmien toteutusaikatauluista kunnassa.
2.1.1. Vesihuoltolaitoksen viemäriverkosto Kiinteistöllä on liittymisvelvollisuus vesihuoltolaitoksen viemäriverkostoon, mikäli kiinteistö sijaitsee vesihuoltolaitoksen toiminta-alueella. Verkostoon voidaan liittyä myös kauempaa, jos kustannukset ovat kohtuulliset. Viemäriverkostoon voidaan liittyä pumppaamolla useiden satojenkin metrien päästä.
2.1.2. Alueen yhteinen ratkaisu – kyläpuhdistamo Alueen yhteisellä ratkaisulla tarkoitetaan kylän tai seudun yhteistä jätevesiratkaisua, jossa alueen jätevedet johdetaan putkessa olemassa olevan vesihuoltolaitoksen jätevedenpuhdistamolle tai alueelle hankitaan yhteinen jätevedenpuhdistamo. Alueellinen ratkaisu on verrattavissa vesihuoltolaitoksen viemäriverkostoon.
2.1.3. Naapureiden yhteinen ratkaisu Yhteistyö naapureiden kanssa voi tuoda kiinteistönomistajille taloudellista säästöä käsittelyjärjestelmän hankinnassa ja ylläpidon ostamisessa ulkopuoliselta ammattilaiselta. Naapureiden yhteistyön ja hankkeen etenemisen perusajatuksena on asioista sopiminen jo hyvissä ajoin (liite 2, esimerkkisopimus). Kuvassa 1. on esitetty naapureiden yhteisen ratkaisun eteneminen.
2.1.4. Kiinteistökohtainen ratkaisu Kiinteistökohtainen jätevesiratkaisu on Suomessa hyvin yleinen. Kiinteistön omistaja vastaa järjestelmän käytöstä, huollosta ja kunnossapidosta. Teknisiä vaihtoehtoja kiinteistökohtaiseen jätevedenpuhdistukseen on esitelty tarkemmin kohdassa 2.2.
Suunnittelijan hankinta ja suunnittelu
Rasitteet/rasitesopimus
Rakentamisen luvat kunnasta
Uusitaan järjestelmä
Ylläpito itse/ostopalveluna
Kuva 1. Naapureiden yhteisen ratkaisun eteneminen
2.2. Tekniset vaihtoehdot Teknisiä vaihtoehtoja jätevesien puhdistukseen ovat erilaiset maapuhdistamot sekä pienpuhdistamot. Jätevesi voidaan myös kerätä umpisäiliöön ja toimittaa kunnalliselle jätevedenpuhdistamolle. Valinta tulee suorittaa kiinteistön erityispiirteet ja kiinteistön elinkaari huomioon ottaen. Vaatimattoman varustetason kesämökeille soveltuvat esimerkiksi kuivakäymälä ja saunakaivo. Kuvassa 2 on esitetty erilaisia vaihtoehtoja kiinteistökohtaiseksi järjestelmäksi kohteisiin, joissa järjestelmään johdetaan kaikki talousjätevedet.
Kaikki talousjätevedet
Maahanimeyttämö ja tehostettu fosforinpoisto*
Maasuodattamo ja tehostettu fosforinpoisto*
Maapuhdistamo harmaille vesille ja umpisäiliö wc-vesille
Kuva 2. Kaikille talousjätevesille soveltuvat ratkaisut *tehostusta ei tarvita vähimmäisvaatimustason alueilla
Kuvassa 3 on esitetty vaihtoehtoja kohteisiin, joissa järjestelmään johdetaan vain harmaat jätevedet.
Kuva 3. Harmaille jätevesille soveltuvat ratkaisut * Vain erityiskohteisiin, joihin muut järjestelmät eivät sovi ** Asetus ei koske vähäisiä jätevesimääriä kuin osin, kts. osio ”Jätevesiasetus”
2.2.1. Maapuhdistamot Maapuhdistamot jaetaan kahteen eri tyyppiin, eli maasuodattamoon ja maahanimeyttämöön. Käsittelyn ensimmäinen osa molemmissa on saostussäiliö, johon jäteveden sisältämät kiinteät aineet ja rasva saadaan erotettua. Tämän jälkeen suodattamossa jätevedet puhdistuvat suodattuessaan rakennetun maaperän läpi, jonka jälkeen vedet kootaan yhteen ja johdetaan purkupaikkaan. Imeyttämössä jätevedet puhdistuvat suodattuessaan luontaisen tai rakennetun maaperän läpi, mutta niitä ei koota yhteen, vaan ne kulkeutuvat pohjaveteen saakka. Maapuhdistamon voi toteuttaa erilaisilla ratkaisuilla hyvin erilaisiin olosuhteisiin. Maapuhdistamon rakentamisessa voidaan hyväksikäyttää myös erilaisia suodatinmoduuleita. Maaperän vedenläpäisevyys tulee selvittää etukäteen. Maapuhdistamon luontainen fosforinpoistokyky heikkenee vuosien saatossa. Korotetun puhdistustason alueille maapuhdistamoon tarvitaan tehostettu fosforinpoisto, jos järjestelmään johdetaan kaikki jätevedet. Pelkän harmaan veden maasuodattamoon erillistä fosforinpoistoa ei tarvita.
Fosforin poiston tehostaminen voidaan toteuttaa useilla eri vaihtoehdoilla: • Fosforinsaostuskemikaalin annostelulaite, joka voidaan asentaa kiinteistön sisälle, saostussäiliöön tai fosforinpoistokaivoon. • Fosforinpoistomassa kentän rakenteessa tai fosforinpoisto-kaivossa
2.2.2. Umpisäiliö Umpisäiliö toimii jätevesien välivarastona, kunnes varastoidut jätevedet toimitetaan kunnan osoittamaan käsittelypaikkaan asianmukaisesti käsiteltäväksi. Umpisäiliössä täyttymistä osoittava hälytyslaite on aina tarpeellinen. Kaksoisviemäröinnissä jo talon sisällä erotetaan putkituksilla harmaat ja mustat vedet toisistaan. Harmaat vedet johdetaan yleensä maahanimeyttämöön ja mustat vedet umpisäiliöön.
Yrityksen nimi, osoite 09 EN 12566-3 Tehdasvalmisteinen laitepuhdistamo talousjäteveden puhdistukseen - Tuote “Tuoteen nimi” - Materiaali ”Materiaalin nimi” Puhdistustehokkuus: Puhdistusteho (orgaanisella kuormalla BOD7 = 0,22 kg/d)
COD BOD7 SS Kokonaisfosfori Kokonaistyppi
Puhdistuskapasiteetti: 0,3 kg/d 1 m3/d Hyväksytty NPD* Hyväksytty
Orgaaninen nimelliskuorma BOD7 Hydraulinen nimelliskuorma Vesitiiviys: Murtokestävyys: Pitkäaikaiskestävyys: Kuva 4. Esimerkki pienpuhdistamon CE-merkinnästä *NPD (no performance determined) = ei määritetty
95 % 88 % 91 % 93 % 44 %
2.2.3. Pienpuhdistamot Pienpuhdistamot ovat biologis- ja/tai kemiallisia sähköä vaativia puhdistamoita. Pienpuhdistamoita ovat esim. panospuhdistamot, biosuotimet ja jatkuvatoimiset aktiivilietepuhdistamot. Biologis-kemiallisia puhdistamoita käytetään yleensä wc-vesiä sisältävien jätevesien puhdistamiseen. Markkinoilla on paljon erityyppisiä laitteita. CE-merkki (kuva 4) helpottaa laitteen toimintaedellytysten toteamista. CE-merkinnän vaatimukset eivät edellytä, että ko. merkitty laitteisto puhdistaisi jätevedet suomalaisten vaatimusten mukaisiksi. Tämän takia merkinnän lisäksi laitteen tulee myös täyttää asetuksen vaatimukset.
2.2.4. Muut ratkaisut Kuivakäymälä tai muu vaihtoehtoinen käymäläratkaisu sopii esimerkiksi kesämökeille. Kuivakäymälän nesteitä ei saa johtaa käsittelemättömänä maahan. Suotonesteitä ja virtsaa voi lisätä kompostiin pieninä määrinä. Virtsaa voi myös käyttää omalla tontilla esimerkiksi pensaiden tai kukkapenkkien lannoitukseen. Virtsaa voidaan käyttää sellaisenaan tai laimennettuna. Perusohjeena lannoitukseen on noin 1-1,5 litraa laimentamatonta virtsaa / 1m2 kasvukauden aikana (lähde: Käymäläseura Huussi ry). Kuivakäymäläjätteen kompostoinnista on käytössä erilaisia kuntakohtaisia ohjeita esimerkiksi kompostin etäisyyksistä. Harmaat vedet tulee käsitellä erikseen esimerkiksi maapuhdistamossa, harmaavesisuodattimessa tai saunakaivossa riippuen veden määrästä.Vähäiseksi jätevesien määrä tulkitaan ympäristövaliokunnan perusteluiden mukaan 18/2012 kun kiinteistön vuotuinen käyttöaika on vähäinen ja käytettävä vesi kannetaan tai johdetaan kantamiseen verrattavalla tilapäisellä vesijohdolla tai kiinteistö muutoin on veden käytön kannalta varustelultaan vaatimaton. Sauna- tai imeytyskaivo sopii kesämökkien vähäisille jätevesimäärille. Saunakaivosta vesi suotautuu maaperään, joten maaperän tulee soveltua imeytykseen.
2.3. Jätevesijärjestelmän käyttö, hoito ja huolto Jätevesijärjestelmät vaativat säännöllistä seurantaa, hoitoa ja erilaisia huoltotoimenpiteitä. Hyvin rakennetun, laadukkaan järjestelmän saa toimimattomaksi laiminlyömällä säännöllisen huollon. Jätevesijärjestelmällä tulee olla käyttö- ja huolto-ohjeet, joiden mukaisesti järjestelmää hoidetaan. Ohjeet on pyydettäessä esitettävä valvontaviranomaiselle. Käyttö- ja huolto-ohjeilla varmistetaan järjestelmän turvallinen ja luotettava käyttö myös ympäristön kannalta ja sen varmistamiseksi tarvitaan seuraavat tiedot: • Ohjeet normaalille hoidolle, huollolle, tarkistuksille • Ohjeet epäsäännöllisessä käytössä olevalle järjestelmälle • Ohjeet mahdollisissa yleisimmissä vikatilanteissa • Ohjeet määräaikaistarkastuksista (ks. liite 3) ja niiden tekijästä • Suunnittelijan, rakentajan ja hoidosta ja huollosta vastaavien yhteystiedot Kiinteistön omistajan tulee pitää kirjaa huoltotoimenpiteistä. Hoito- ja huoltotoimenpiteet sekä muut huomiot järjestelmän toiminnasta merkitään ylös huoltopäiväkirjaan, kuten myös mahdolliset muutostyöt koskien järjestelmää. Käyttö- ja huolto-ohjeet tulee säilyttää kiinteistöllä ja luovuttaa uudelle omistajalle kiinteistön myynnin yhteydessä, jotta uusi omistaja saa tiedot järjestelmästä ja sen mahdollisista ongelmista. Pienpuhdistamoille suositellaan tehtäväksi huoltosopimus koulutetun ja valtuutetun tai muuten pätevyyden hankkineen huoltohenkilön tai huoltoliikkeen kanssa. Huollot suoritetaan laitteiden valmistajien antamien ohjeiden mukaan. Määräaikaistarkastukset voidaan tehdä huollon yhteydessä jätevesiasetuksen määräämän aikavälin puitteissa. Liitteestä 3 löytyy tarkempia ohjeita määräaikaistarkastusten tekemiseen.
2.4. Laitteistojen tekniset vaatimukset Laitteistoilla on erilaisia teknisiä vaatimuksia, jotka tulisi ottaa huomioon jo suunnitteluvaiheessa. Myös käsiteltävien jätevesien laatu vaikuttaa laitteiston valintaan. Käsitellystä jätevedestä pitäisi pystyä ottamaan näyte, jotta voidaan arvioida puhdistamon puhdistustehokkuutta.
Käsiteltävien jätevesien laatu Jätevesien käsittelyjärjestelmään saa johtaa vain tiski-, pesu- ja käymäläjätevesiä. Muiden kuin näiden talousjätevesien johtaminen käsittelyjärjestelmään on kielletty (esim. öljy, liuottimet jne). Mikäli jätevesijärjestelmään tulee nykyisin muita kuin talousjätevesiä (esim. tontin kuivatus-, sadevesiä tai viemärin vuotovesiä), ne on jatkossa johdettava omassa putkessa käsittelyjärjestelmän ohi ja vuotavat viemäriputket on vaihdettava. Jätevesijärjestelmään saa kytkeä muita kuin talousjätevesiä vasta käsiteltyjen jätevesien näytteenottopaikan jälkeen. Vanhojen järjestelmien uusimisessa tämä tarkoittaa usein koko viemärilinjan uusimista talon kivijalasta käsittelyjärjestelmälle saakka. Sisäviemäröinnin uusimisiin joudutaan, jos esim. sadevedet tulevat tasakatolta samaan viemäriin talousjätevesien kanssa.
Näytteenottomahdollisuus Käsitellyistä jätevesistä on pystyttävä tarvittaessa ottamaan edustava näyte. Käytännössä tämä tarkoittaa sitä, että käsittelyjärjestelmän jälkeen tai läheisyydessä tulee tarvittaessa olla esim. näytteenottokaivo tai -putki, josta edustavia näytteitä voidaan ottaa, mikäli näytteenotto purkuputkesta ei onnistu. On järjestelmäkohtaisesti mietittävä, riittääkö kertanäyte vai tarvitaanko luotettavan tuloksen saamiseksi kokoomanäyte.Tuloksista voidaan todeta, onko näytteenottohetkellä kyseisellä järjestelmällä päästy asetuksen kuormituksen vähentämisvaatimuksiin. Käytännössä asetuksen vaatimukset tulee täyttää keskimäärin. Yhden näytteen perusteella ei voida tehdä johtopäätöstä laitteen keskimääräisestä puhdistustehosta. Edustava näyteenotto vaatii jätevesijärjestelmän tuntemusta ja alan ammattitaitoa.
Järjestelmäkohtaiset tarkistuslistat Eri järjestelmillä on myös erilaisia teknisiä vaatimuksia suunnittelun, asennuksen, käytön ja huollon suhteen. Liitteeseen 4 on kerätty huomioonotettavia asioita eri järjestelmiä koskien.
2.5. Jäteveden purkupaikka Oikealla purkujärjestelyllä varmistetaan, etteivät käsitellyt jätevedet aiheuta haittaa ympäristölle tai terveydelle. Lisäksi hyvä purkupaikka toimii kaikissa olosuhteissa ja pystyy vastaanottamaan käsittelystä sinne johdetut jätevedet. Seuraavassa käydään läpi erilaisia tapoja käsiteltyjen jätevesien purkamiselle. Vaihtoehtoja voi tarvittaessa yhdistellä, jotta kiinteistölle saadaan paras mahdollinen purkujärjestely.
Purkujärjestelyssä on tärkeää, että: • • • • • •
Purkuputki ei pääse jäätymään eli putki tulee eristää tai asentaa siihen lämmityskaapeli Purkupaikassa tulee olla tarpeeksi tilaa vastaanottaa jätevedet, esimerkiksi pienpuhdistamon pumpatessa sinne puhdistetun panoksen Putken pää ei saa olla tukittu, mutta siellä on hyvä olla eläinläppä tai ritilä Purkupaikasta ei saa päästä vettä takaisin puhdistamoon Purkupaikka on oltava tarkastettavissa Hygieniasyyt huomioidaan (lapset/purkuveden muu käyttö)
Käsitellyn jäteveden näyte pitää tarvittaessa voida ottaa ennen purkujärjestelyä, jos purkujärjestelystä ei voida ottaa edustavaa näytettä.
Purku ojaan Käsitellyt jätevedet voidaan johtaa suoraan ojaan. Putken päähän suositellaan laitettavaksi pieneläinten pääsyn estämiseksi esimerkiksi ritilä tai läppä.
Imeytysputki Puhdistetut vedet voidaan johtaa maaperään myös tarkastuskaivon, imeytysputken ja sepeleistä tehdyn jakokerroksen kautta. Tämä ratkaisu vaatii vettä läpäisevän maaperän. Putken pään voi halutessa sijoittaa ojaan kuten edellä. Putken pää ojassa tai kaivossa toimii tarvittaessa purkuputken puhdistus- ja mahdollisena ylivuotoreittinä.
Imeytyskaivo Imeytyskaivo vastaanottaa puhdistetut jätevedet. Kaivosta vesi imeytyy maaperään. Kaivo on tärkeä mitoittaa jätevesijärjestelmän mukaan.
Kivipesä Kivipesästä vesi imeytyy maaperään. Kivipesän tulee olla tarpeeksi iso ja se pitää eristää hyvin, jotta se toimii talvellakin. Purkuputken pään ympärillä ei saa olla kiviä, jotta se ei tukkeudu. Myös kivipesä tulee olla tarkastettavissa.
3. Luvanvaraisuus Seuraavassa käydään läpi lyhyesti jätevesijärjestelmien rakentamisen lupien tarvetta. Jätevesijärjestelmän rakentaminen on luvanvaraista. Järjestelmän rakentamiseen tarvitaan, joko rakennus- tai toimenpidelupa käyttökohteesta rippuen.
3.1. Uudisrakentajalle rakennuslupa Uudisrakentamisen yhteydessä jätevesijärjestelmän rakentaminen on osa normaalia rakennusprojektia. Jätevesijärjestelmän lupa saadaan osana koko muun rakentamisen lupakokonaisuutta. Jätevesijärjestelmän osalta vaatimuksena on osaavan suunnittelijan tekemä suunnitelma, joka täyttää asetuksen, kunnan ja kiinteistön vaatimukset.
3.2. Vanhan järjestelmän uusijalle toimenpidelupa Vanhan järjestelmän uusiminen tai oleellinen muuttaminen asetuksen mukaiseksi vaatii toimenpideluvan. Toimenpideluvan myöntämisen edellytyksenä on jätevesijärjestelmän osalta osaavan suunnittelijan tekemä suunnitelma, joka täyttää asetuksen, kunnan ja kiinteistön vaatimukset. Kunta voi rakennusjärjestyksessä määrätä ettei toimenpidelupaa tarvita mikäli jätevesijärjestelmän toimenpideluvan tarve katsotaan merkitykseltään vähäiseksi. Tällöin riittää pelkkä ilmoitus jätevesijärjestelmän rakentamisesta (MRA 63 §). Jätevesijärjestelmästä on tehtävä suunnitelma, vaikka lupaa ei tarvittaisikaan.
3.3. Muut merkittävät rakennustoimet/parannukset Mikäli kiinteistöllä tehdään toimenpiteitä, jotka vaativat rakennuslupaa tai lisäävät merkittävästi syntyvien jätevesien määrää ja/tai laatua, on tälloin haettava asianmukaiset luvat. Tälloin usein myös jätevesijärjestelmä edellytetään uusittavaksi. Esimerkkeinä merkittävistä rakennustoimista on, kun rakennetaan kiinteistölle vesikäymälä, jossa sellaista ei ole aiemmin ollut tai laajennetaan talon pinta-alaa. Jätevesijärjestelmän luvan osalta vaatimuksena on osaavan suunnittelijan tekemä suunnitelma, joka täyttää asetuksen, kunnan ja kiinteistön vaatimukset. Lisäksi on huomioitava, että käsiteltyjen jätevesien maastoon tai ojaan johtamiseen on saatava ojan käyttäjien ja maanomistajien lupa. Mikäli lupaa ei saada, kunnan ympäristönsuojelu-viranomainen voi tarvittaessa antaa siihen luvan. Lupaa ei tarvita käytettäessä esim. imeytyskaivoa.
4. Jätevesijärjestelmän toteuttamisen vastuut 4.1. Kiinteistön omistaja Kiinteistön omistaja on vastuussa siitä, että kiinteistöllä syntyvät jätevedet käsitellään asianmukaisesti, eikä niistä aiheudu ympäristön pilaantumista. Kiinteistön omistajan tulee huolehtia siitä, että uusi jätevesijärjestelmä suunnitellaan ja rakennetaan siten, että sillä saavutetaan oikein käyttäen jätevesien puhdistusvaatimukset. Omistajan huolehtii myös, että rakennettavalle jätevesijärjestelmälle ja jätevesien johtamiselle haetaan tarvittavat luvat (rakennuslupa, toimenpidelupa, lupa jätevesien johtamiseen toisen ojaan). Kiinteistöllä tulee olla jätevesijärjestelmästä selvitys sekä käyttö- ja huolto-ohjeet. Kiinteistönomistajan tulee myös huolehtia, että järjestelmään käytetään ja huolletaan annettujen ohjeiden mukaisesti. Lisäksi kiinteistön omistajan on huolehdittava riittävästä järjestelmän kunnossapidosta.
4.2. Viranomaiset Alueellisen Ely-keskuksen vastuulla on ohjata ja edistää hajajätevesihuoltoon liittyvien säännösten toimeenpanoa ja noudattamista yhteistyössä kuntien kanssa sekä valvoa kunnille asetettujen hajajätevesihuollon järjestämiseen liittyvien velvoitteiden toimeenpanoa ja noudattamista. Mikäli jätevesijärjestelmälle vaaditaan ympäristölupa, on käsittelevänä lupaviranomaisena aluehallintovirasto. Kunnan tulee huolehtia vesihuollon kehittämisen suunnittelusta, vesihuoltolaitosten toiminta-alueiden hyväksymisestä ja haja-asutuksen jätevesilietteiden keräyksen järjestämisestä. Kunnan tulee myös antaa tarpeellisia kunnallisia säännöksiä (rakennusjärjestys, ympäristönsuojelumääräykset, terveydensuojelumääräykset ja kaavamääräykset). Kunnan rakennusvalvonnan tehtävänä on varmistua siitä, että rakentajien saatavilla on opastusta ja ohjeistusta jätevesijärjestelmien vaatimuksista ja rakentamisesta. Lisäksi kunnan on varmistuttava jätevesisuunnittelijoiden pätevyydestä. Rakennusvalvonnan tulee käsitellä rakennuslupa, toimenpidelupa tai rakentamista koskeva ilmoitus asianmukaisesti ja hyväksyä vastaava työnjohtaja. Rakennusvalvonta myös valvoo, että rakentamisessa noudatetaan rakennusluvan ehtoja ja kohteessa pidetään loppukatselmus ennen sen hyväksymistä käyttöön.
4.3. Suunnittelija Vastuu Suunnittelijan tehtävänä on tehdä kiinteistölle asetuksen vaatimukset täyttävä jätevesisunnitelma, toimia kiinteistönomistajan asiantuntija-neuvonantajana ja varmistaa, että kiinteistölle saadaan käyttötarkoitukseen sopiva järkevä ja toimiva ratkaisu. Suunnittelijan ja kiinteistön omistajan välille tehty sopimus on yksityisoikeudellinen. Suunnittelijaa pidetään oman alansa asiantuntijana, eli suunnittelija on vastuussa suunnitelman sisällöstä. Vastuuseen kuuluvat: • Suunnittelijan hankkimat lähtötiedot ja mahdolliset tutkimukset • Suunnitteluratkaisut ja suunnitelmat, joiden vaatimusten mukaisuus on esitetty ja tarvittaessa perusteltu • Suunnitelman yksityiskohdat, joiden perusteella jätevesijärjestelmä voidaan rakentaa ja rakentamista valvoa • Muut toimeksiantoon liittyvät asiakkaan tilaamat tehtävät, kuten esim. työnaikainen valvonta, työnaikaiset tarvikepiirustukset, käyttö- ja hoito-ohjeiden laatiminen • Suunnittelija selvittää vesihuollon mahdollisen laajenemisen alueelle, kunnan määräykset ja linjaratkaisut (esim. korotetun vaatimustason alue).
Pätevyys Lainsäädännössä ei ole tarkkaan rajattu sitä, kuka on pätevä suunnittelija. Mitään tiettyä koulutuspohjaa, erillisiä lisäkoulutuksia tai sertiﬁointia suunnittelijan ei ole pakko hankkia, vaan nämä ovat vapaaehtoisia. Esimerkiksi Suomen LVI-liitto järjestää vapaaehtoista FISE-pätevöitymisohjelmaa haja-asutusalueen vesihuollon suunnittelijoille. Käytännössä kunnan rakennusvalvontaviranomainen ratkaisee rakennuslupakohtaisesti suunnittelijan pätevyyden ottaen huomioon kohteen vaativuuden. Suunnittelija on tehtävään kelpoinen, jos hänellä on riittävä pätevyys (=koulutus ja kokemus) suhteessa kulloisenkin suunnittelutehtävän vaativuuteen (RMk A2, 4.1.1, 4.1.2).
Jätevesijärjestelmän suunnitelma Suunnitelman tarkoituksena on toimia urakoitsijalle rakentamisohjeena, jonka perusteella suunniteltu jätevesijärjestelmä voidaan rakentaa. Suunnitelman sisällölle on vaatimuksia jätevesiasetuksen lisäksi maankäyttö- ja rakennuslaissa (Rakentamismääräyskokoelma A2 ja D1). Rakentamisesta vastaava mestari ja kunnan viranomainen voivat todeta rakentamisen oikeellisuuden vertaamalla rakennettua ja suunniteltua järjestelmää. Hyvä suunnittelija käy suunnittelun aikana järjestelmän toimintaan ja valintaan liittyviä asioita läpi kiinteistönomistajan kanssa ja näin sitouttaa kiinteistönomistajan tehtyyn ratkaisuun. Suunnittelijan tulisi myös käydä tontilla. Liitteeseen 5 on koottu runko siitä, mitä suunnitelman tulisi sisältää.
4.4. Urakoitsija Urakoitsija toteuttaa hyväksytyn suunnitelman ohjeiden mukaan. Urakoitsijan lisäksi kiinteistön vesi- ja viemärivastaava (KVV-vastaava) varmistaa, että rakentaminen on edennyt suunnitelman mukaisesti. Kiinteistön omistajan ja urakoitsijan välillä on yleensä yksityisoikeudellinen sopimus, johon perustuen rakentajan vastuulla on toteuttaa rakennustyö tilauksen, sen suunnitelmien ja asennettavien laitteiden asennusohjeiden mukaisesti sekä siten, että työsuoritus ja lopputulos täyttävät asetetut vaatimukset. Urakoitsijaa pidetään oman alansa asiantuntijana, eli hän hallitsee rakennustyömaata ja on vastuussa (vastaava työnjohtaja) työmaasta ja rakennustyön suorituksesta. Urakoitsijan vastuu työmaasta loppuu pääsääntöisesti silloin, kun kohde lopputarkastuksessa hyväksytään käyttöön eli hallinta siirtyy käyttäjälle. Hyväksytyn lopputarkastuksen edellytyksenä on käyttö- ja huolto-ohje jätevesijärjestelmälle. Urakoitsijan tulee huolehtia takuuaikana ilmenneiden virheiden ja puutteiden korjauksesta. Mikäli rakentamisen aikana huomataan, että suunnitelmaa ei voida toteuttaa, tulee silloin ottaa yhteyttä suunnittelijaan sekä viranomaiseen, joka ratkaisee, miten toimitaan. Pienissä muutoksissa/poikkeamissa riittää usein korjauksen tekeminen esim. asemapiirrokseen, mutta suuret muutokset voivat vaatia suunnitelman uusimisen ja uuden viranomaiskäsittelyn. Vinkki: Kiinteistön omistajan kannattaa dokumentoida maanpinnan alle piiloon jäävät rakenteet huolellisesti esimerkiksi valokuvin.
5. Yhteenveto Jätevesijärjestelmien toteutukselle on useita vaihtoehtoja. Osaavan suunnittelijan, urakoitsijan ja vastuullisten laitevalmistajien ratkaisuista löytyy vaihtoehto jokaisen kiinteistön jätevesien puhdistamiseksi.. Jätevesijärjestelmän toimivuuden varmistaa säännöllinen huolto. Järjestelmillä on erilaisia vaatimuksia asennuksen, käytön ja huollon osalta, jotka pitäisi ottaa huomioon jo suunnitteluvaiheessa. Erityistä huomiota pitäisi kiinnittää puhdistetun veden purkujärjestelyihin , koska ne ovat useissa tapauksissa tyypillisimpiä ongelmien aiheuttajia. Myös vastuukysymykset nousevat usein esille. Jätevesijärjestelmän toteuttamiseen osallistuu useita eri tahoja, joten vastuita olisi hyvä selkeyttää. Suunnittelijan tehtävänä on laatia jätevesijärjestelmästä suunnitelma, joka täyttää kaikki tarvittavat vaatimukset sekä soveltuu kohteeseen. Urakoitsija puolestaan rakentaa jätevesijärjestelmän suunnitelman pohjalta. Viranomaiset valvovat prosessia, mutta lopullinen vastuu järjestelmästä on kiinteistön omistajalla. Hyvin suunniteltu, oikein asennettu ja laadukas jätevesijärjestelmä ei toimi kunnolla, jos kiinteistön omistaja laiminlyö järjestelmän hoidon ja huollon. Tämän takia on tärkeää, että jätevesijärjestelmän toteuttaminen hoidetaan hyvin ja omistaja sitoutuu hankkimaansa jätevesijärjestelmään.
Lähteet Ympäristösuojelulaki 86-20 http://www.finlex.fi/fi/laki/ajantasa/2000/20000086?search[type]=pika&search[pika]=ym p%C3%A4rist%C3%B6nsuojelulaki (vierailtu 16.4.2012) Jätevesiasetus 209-2011 http://www.finlex.fi/fi/laki/alkup/2011/20110209 (vierailtu 16.4.2012) Ympäristövalikunnan mietintö jätevesiasetuksen toimeenpanosta 108-2012 http://www. eduskunta.fi/faktatmp/utatmp/akxtmp/ymvm_18_2010_p.shtml
Käymäläseura Huussi ry. 2006. Kuivakäymälän hoito ja käymäläjätteen käsittely. http://www.huussi.net/Leader/kaymalajateopas.pdf Suomen ympäristökeskus. 2007. Jätevesikuormituksen vähentäminen. http://www.ymparisto.fi/default.asp?contentid=179387&lan=fi
Liitteet Liite 1. Selvitys jätevesijärjestelmästä Liite 2. Naapureiden välinen sopimus yhteisestä jätevesijärjestelmästä Liite 3. Ohjeet määräaikaistarkastuksista Liite 4. Tarkistuslistat maapuhdistamoille, pienpuhdistamoille ja umpisäiliöille Liite 5. Suunnitelman esimerkkirunko
Liite 1 Selvitys kiinteistön jätevesijärjestelmästä (Lähde: Kuntaliitto)
SELVITYS KIINTEISTÖN JÄTEVESIJÄRJESTELMÄSTÄ 1. Kiinteistön omistaja / haltija
2. Kiinteistön tiedot
Tila ja RN:o
Kiinteistön käyttötarkoitus Vakituinen asunto Loma-asunto, käyttöaste Muu, mikä
Tilan pinta-ala m
kk / vuosi
Asukkaita / käyttäjiä päivässä
Asuinrakennusten pinta-ala m
Kiinteistöllä sijaitsevat rakennukset
Talousveden saanti Vesihuoltolaitoksen vesijohto (kunnan, vesiosuuskunnan tai vastaavan) Oma kaivo, joka on tyypiltään rengaskaivo porakaivo Muu, mikä Talousvesi johdetaan rakennukseen Painevetenä (vesijohtoverkosto, pumppu) Muuten (esim. kantovesi), miten Käymälätyyppi Vesikäymälä Muu, mikä
Kemiallinen käymälä
Kuivakäymälän - etäisyys vesistön rannasta metriä - kuivakäymäläjätteen loppusijoituspaikan etäisyys vesistön rannasta 3. Jäteveden käsittelyjärjestelmän tiedot
Kiinteistöllä syntyvät jätevedet Vesikäymäläjätevesiä ja pesuvesiä Ainoastaan pesuvesiä keittiöstä ja saunasta Pesuvesiä ainoastaan saunasta Muita jätevesiä (esim. öljyisiä vesiä), mitä
Vesikäymäläjätevedet johdetaan 3 Jäteveden umpisäiliöön, jonka tilavuus on m Saostussäiliöihin, joiden lukumäärä on kpl 3 yhteenlaskettu tilavuus m rakennusvuosi materiaali poistoputkissa T-haarat kyllä ei Muualle, mihin Saostussäiliöistä vesikäymäläjätevedet johdetaan Maasuodattamoon (minkä jälkeen jätevedet kootaan tarkastuskaivoon ja johdetaan sieltä putkella purkupaikkaan Maahanimeyttämöön (jätevedet imeytetään maaperään) Pienpuhdistamoon, jonka tyyppi on Avo-ojaan Salaojaan Muut jätevedet (keittiö- ja pesuvedet) käsitellään Yhdessä vesikäymäläjätevesien kanssa Erikseen, johtamalla ne Jäteveden umpisäiliöön Saostussäiliöihin Maasuodattamoon Maahanimeyttämöön Pienpuhdistamoon, jonka tyyppi on Avo-ojaan Sala-ojaan Muuten, miten Muut käsittelyjärjestelmää koskevat tiedot: - Käsitellystä jätevedestä saa näytteen (kaivo tai vastaava) Kyllä Ei - Jätevesien purkupaikan etäisyys vesistöstä metriä pieni suuri - Purkuojan arvioitu virtaama (esimerkiksi: onko oja kuivillaan tai kapea, pieni, vähävetinen ja ruohottunut vai onko oja syvä ja leveä ja virtaako siinä ympäri vuoden) - Jätevesien käsittelyjärjestelmän ikä vuotta Arvio jätevesien käsittelyjärjestelmän kunnosta: Hyvä Kohtalainen Huono (esimerkiksi: säiliöiden materiaali ja tiiviys, saostussäiliöiden tyhjennysväli, maahanimeyttämön kunto ja toimivuus (kaltevuus, maalaji), hajuhaitat) Jätevesien käsittelyjärjestelmässä ilmenneet häiriöt ja niiden korjaustoimenpiteet:
Paikka ja päivämäärä, selvityksen laatijan allekirjoitus ja nimen selvennys
Asemapiirros mittakaavassa 1:500 tai 1:200 Suunnitelma jätevesijärjestelmästä (jos on olemassa) Maaperäselvitys (jos on olemassa)
Liite 2 (JÄTEVESIYHTEENLIITTYMÄN MALLILOMAKE) SOPIMUS KIINTEISTÖJEN YHTEISEN JÄTEVESIJÄRJESTELMÄN HANKINNASTA JA KÄYTÖSTÄ 1 Sopimuksen tarkoitus Allekirjoittaneet sopivat yhteisen jätevesien käsittelyjärjestelmän rakentamisesta ja ylläpidosta. Sopimus koskeen seuraavia ____________kunnan __ __________ kylässä sijaitsevia kiinteistöjä (=liittyjä): Kiinteistön nimi
asukasmäärä/ asuntorak. pinta-ala
____ /_____
2 Jätevesien käsittelyjärjestelmä 2.1 Järjestelmä Yhteisen jätevesien käsittelyjärjestelmän malli ja kapasiteetti (virtaama m3/vrk, asukasvastineluku AVL): _____________________________________________________________________. 2.2 Sijoituspaikka Puhdistamon sijoituspaikka on (kiinteistön nimi ja rekisteri nro) ______________________________________________________________________. Puhdistamon tarkempi sijoituspaikka on esitetty liitteenä olevassa suunnitelmassa. Puhdistamon sijoitus on suositeltavaa vahvistaa rasitteella kiinteistörekisteriin. 2.3 Sisältö Yhteisellä jätevesien käsittelyjärjestelmällä tarkoitetaan järjestelmäkokonaisuutta viemäriputkien kokoomakaivolta aina jätevedenpuhdistamon purkuputken päähän saakka, sisältäen puhdistamon ja sen rakenteet. 2.4 Vastuuraja Kukin liittyjä kustantaa ja vastaa itse liittymisestä ja kunnossapidosta kokoomakaivoon saakka.
3 Kustannukset 3.1
Yhteisen jätevesien käsittelyjärjestelmän suunnittelu ja rakentamiskustannukset jaetaan liittyjien kesken seuraavasti: Kiinteistön nimi
Osuus kustannuksista %
Kustannukset koostuvat seuraavista eristä (arvio): Suunnittelu: Materiaali (yhteinen verkosto + puhdistamo): Asennus ja kaivutyöt: Mahdolliset muut laitteet:
Hankkeen vastuuhenkilö laskuttaa yllämainitut kustannukset kultakin liittyjältä maksuosuuksien mukaisesti. Tarvittaessa kultakin liittyjältä laskutetaan osa kustannuksista ennakkona maksuosuuksien mukaisesti.
Yhteisen jätevesien käsittelyjärjestelmän ylläpitokustannusten jako: Arvio vuosittaisista kustannuksista: Sähkö: Kemikaali: Huoltotoimenpiteet:
Kiinteistökohtaista vedenkäyttöä seurataan vesimittarilla. Ylläpitokustannukset veloitetaan arviomääräisinä etukäteen kullekin vuodelle ja tasataan kerran vuodessa vesimittarilukeman perusteella. Ylläpitokustannuksista tehdään laskelma ja kustannustenjako-taulukko jokaiselle vuodelle erikseen. Taulukosta ilmenee kiinteistöjen nimet, kiinteistön maksama arviosumma sekä vesimittarilukema vuoden alussa ja lopussa. Samaan taulukkoon kirjataan tasaussumma joka saadaan laskettua vesimittarilukemien suhteessa todellisiin vuosikuluihin. Mikäli kiinteistöillä ei ole vesimittaria, voidaan ylläpitokustannukset jakaa myös henkilöluvun mukaan.
4 Uuden liittyjän osallistuminen Tämän jätevesien käsittelyjärjestelmän piiriin voidaan ottaa uusia liittyjiä jos jätevesijärjestelmän kapasiteetti riittää tai suunnitelmissa varattu lisäkapasiteetti voidaan ottaa käyttöön (maininta sopimuksen kohdassa 2). Uuden liittyjän maksuperusteet arvioidaan kuten kohdassa 3 muilla liittyjillä. 5 Liittyjän velvollisuudet Liittyjät vastaavat yhteisvastuullisesti yhteisen järjestelmän rakentamisesta ja ylläpidosta. Liittyjät sitoutuvat luovuttamaan maata yhteisen jätevesien käsittelyjärjestelmän rakentamista, huoltoa ja korjausta varten suunnitelman mukaisesti (liite). Liittyjät sitoutuvat noudattamaan käyttö- ja huolto-ohjeita sekä huolehtimaan siitä, että kiinteistön vesihuoltolaitteistot eivät aiheuta haittaa tai vahinkoa yhteisen järjestelmän käytölle. Liittyjä on velvollinen korvaamaan aiheuttamansa vahingon. Maksaa osuus suunnittelu ja rakentamiskustannuksista sekä osuus vuosittaisista käyttökustannuksista etukäteen yhteisesti sovitun jaon perusteella. Mikäli liittyjä ei maksa osuuttaan kustannuksista sovittuun päivämäärään mennessä lasketaan summalle viivästyskorkoa voimassa olevan korkolain säännösten mukaisesti. Maksu voidaan laittaa perintään kun se on myöhässä yli 30 vrk. 6 Päätöksenteko ja vastuuhenkilöt Liittyjät päättävät yhteisestä jätevesien käsittelyjärjestelmästä kokouksessa, jonka perusteella tämä sopimus allekirjoitetaan. Päätöskokouksessa on valtuutettu _____________________________________ hoitamaan yhteisiä asioita sekä jätevesijärjestelmän rakennusvaiheessa että seuraavan ______ vuoden ylläpitoaikana. Liittyjät valitsevat keskuudestaan valtuutetun aina ____ vuodeksi kerrallaan. Valtuutetun henkilön vastuut ja velvollisuudet ovat: s